text: O “kimpo no South Africa” o satalaraway rikec no South Africa, onini a rikec o sakaira no nikapolongan kitakit padamso to parana’an no rikec, matelek ko saki no finawlan salongoc ato sapipatado, ato sapitolas kasolekan no sifo[257]. O nano masangilay no Netherlan tamdaw a pakamaro’ ato picingcing no Inkiris ko South Africa, o rikec no South Africa o nai “Loma – Netherland rikec” ato Inkiris a “caay ka samaan rikec (Inkiris rikec)” [257][258]. O sa’ayaway rikec no South Africa o nai Europe rikec pasadakan no Netherlan Tong-Into kosi, saka “Loma – Netherland rikec” ahan. Onini a rikec oya “Napoleno rikec” i Europe a rikecan a sarikec mapacomod i South Africa, o adihayay malalecad to no “Scotland rikec” malalecaday, orasaka midotoc to 19 sici no Inkiris rikec a “caay ka samaan rikec (Inkiris rikec)” ato “malekoay a rikec” a tadamaanay. I 1910 miheca, sepatay nicingcingan no Inkiris palekapot mala nipatatekoan a kitakit no South Africa, o South Africa nanoya ira ko noniyah a kalomaocan. Ikor, oni kalomaocan kasasiiked nicingcingan parana’an to lekakawa no rikec, matelek kacitodong no nipatatekoan a kitakit a rikec.